pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ตรวจเดชาฯ ร่วมประชุมสภานโยบายการอุดมศึกษา วิทยาศาสตร์ วิจัยและนวัตกรรม ครั้งที่ 1/2566
วันศุกร์ที่ 21 เมษายน 2566
21/04/2566
ผู้ตรวจเดชาฯ ร่วมประชุมสภานโยบายการอุดมศึกษา วิทยาศาสตร์ วิจัยและนวัตกรรม ครั้งที่ 1/2566
ผู้ตรวจเดชาฯ ร่วมประชุมสภานโยบายการอุดมศึกษา วิทยาศาสตร์ วิจัยและนวัตกรรม ครั้งที่ 1/2566
วันที่ 19 เมษายน 2566 นายเดชา จาตุธนานันท์ ผู้ตรวจราชการกระทรวงอุตสาหกรรม ได้รับมอบหมายจากปลัดกระทรวงอุตสาหกรรม ให้เข้าร่วมประชุมสภานโยบายการอุดมศึกษา วิทยาศาสตร์ วิจัยและนวัตกรรม (สอวน.) ครั้งที่ 1/2566 ณ ตึกบัญชาการ 1 ทําเนียบรัฐบาล โดยมีนายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ เป็นประธาน โดยที่ประชุมได้พิจารณาวาระที่สําคัญเกี่ยวกับ ร่างระเบียบสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ว่าด้วยการร่วมลงทุนในโครงการซึ่งนําผลงานวิจัยและนวัตกรรมไปใช้ประโยชน์ พ.ศ. .... ข้อเสนอนโยบายการกําหนดเงื่อนไขว่าด้วยการสร้างความสามารถทางด้านวิทยาศาสตร์ วิจัยและนวัตกรรมในประเทศอันเกิดจากการจัดซื้อจัดจ้างจากต่างประเทศของภาครัฐ (Offset) ซึ่งจะช่วยให้เกิดการถ่ายทอดและพัฒนาเทคโนโลยีของประเทศได้ และการพิจารณาร่างประกาศ สอวน. เกี่ยวกับการจัดประเภทหน่วยงานในระบบวิจัยและนวัตกรรม ฉบับที่ 2 ซึ่งมีหน่วยงานของรัฐ มูลนิธิหรือองค์กรเอกชนไม่แสวงหากําไร เข้าร่วมบูรณาการและขับเคลื่อนระบบวิจัยและนวัตกรรมทางด้านนโยบาย ยุทธศาสตร์ แผนบุคลากร งบประมาณ และกฎหมาย เพิ่มเติมจํานวน 8 หน่วยงาน
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ยินดีสื่อญี่ปุ่นยกให้ไทยเป็นที่นักลงทุนสนใจ ด้านฐานการลงทุนในการผลิตชิ้นส่วน และรถยนต์ไฟฟ้า (EV) เป็นห่วงโซ่อุปทานที่สำคัญในภูมิภาค
วันศุกร์ที่ 21 เมษายน 2566
21/04/2566
โฆษกรัฐบาลเผยนายกฯ ยินดีสื่อญี่ปุ่นยกให้ไทยเป็นที่นักลงทุนสนใจ ด้านฐานการลงทุนในการผลิตชิ้นส่วน และรถยนต์ไฟฟ้า (EV) เป็นห่วงโซ่อุปทานที่สําคัญในภูมิภาค
โฆษกรัฐบาลเผยนายกฯ ยินดีสื่อญี่ปุ่นยกให้ไทยเป็นที่นักลงทุนสนใจ ด้านฐานการลงทุนในการผลิตชิ้นส่วน และรถยนต์ไฟฟ้า (EV) เป็นห่วงโซ่อุปทานที่สําคัญในภูมิภาค
วันที่ 21 เมษายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่สํานักข่าว Nikkei ของญี่ปุ่น มองว่าไทยกําลังกลายเป็นจุดหมายที่สําคัญของนักลงทุนญี่ปุ่น จีน และเกาหลีใต้ สําหรับฐานการผลิตชิ้นส่วน และรถยนต์ไฟฟ้า (EV) โดยมีบริษัทหลายแห่งกําลังพิจารณาการลงทุน และเพิ่มกําลังการผลิตในไทยเพิ่มเติม
โฆษกประจําสํานักนายกรัฐมนตรีกล่าวว่า สํานักข่าว Nikkei ได้เปิดเผยว่า เอเชียตะวันออกเฉียงใต้ได้กลายเป็นฐานสําคัญสําหรับการผลิต EV ที่สําคัญ โดยผู้ผลิต EV หลายรายจากญี่ปุ่น จีน และเกาหลีใต้ กําลังแข่งขันกันเพื่อสร้างห่วงโซ่อุปทานในภูมิภาค ซึ่งได้เริ่มสร้างโรงงาน หรือกําลังมีแผนสําหรับผลิตชิ้นส่วน และประกอบรถยนต์ EV ในไทย ทั้งบริษัท Kuraray ผู้ผลิตพลาสติก และบริษัท Murata Manufacturing ผลิตชิ้นส่วนอิเล็กทรอนิกส์ของญี่ปุ่น ที่ได้สร้างโรงงานในประเทศไทย รวมถึงวางแผนเพิ่มกําลังการผลิตในเอเชียตะวันออกเฉียงใต้และไทย หลังจากได้แรงจูงใจจากนโยบายการส่งเสริมการผลิต EV เพื่อผลิตให้กับบริษัท EV ในประเทศไทย นอกจากนี้ บริษัท Hyundai Motor ผู้ผลิตรถยนต์จากเกาหลีใต้ และ BYD ผู้ผลิตรถยนต์จากจีน ได้วางแผนเริ่มการผลิต EV ในไทย โดย BYD ยังมีแผนเปิดโรงงานในปีหน้า ซึ่งจะทําให้มีกําลังการผลิตปีละ 150,000 คัน รวมไปถึงบริษัท SAIC Motor ผู้ผลิตรถยนต์ MG ได้วางแผนการผลิตในไทยเช่นกัน
“ไทยมีความสําคัญในฐานะประเทศผู้ผลิตรถยนต์รายใหญ่ในเอเชียตะวันออกเฉียงใต้ และรัฐบาลมีนโยบายสนับสนุน ให้ความสําคัญกับการผลิต EV อย่างต่อเนื่อง โดยมอบสิทธิประโยชน์และสร้างแรงจูงใจให้นักลงทุน ทําให้ได้รับการตอบรับที่ดีจากผู้ผลิต EV หลายราย ทั้งนี้ รัฐบาลส่งเสริมและสนับสนุนให้เกิดการผลิต และการใช้ EV อย่างต่อเนื่อง เพื่อประเทศไทยก้าวสู่การเป็นศูนย์กลางทั้งการผลิตและเป็นตลาด EV ทีสําคัญในระดับภูมิภาค” นายอนุชาฯ กล่าว
รัฐบาลไทย-ข่าวทำเนียบรัฐบาล-รองโฆษกฯ “ไตรศุลี” แจง การจ่ายเบี้ยยังชีพผู้สูงอายุยังเป็นไปตามหลักเกณฑ์เดิม ไม่มีเบี้ยพิเศษรายปีคนละ 1,000 บาท ขอความร่วมมือไม่ส่งต่อข้อมูลสร้างความสับสน
วันศุกร์ที่ 21 เมษายน 2566
21/04/2566
รองโฆษกฯ “ไตรศุลี” แจง การจ่ายเบี้ยยังชีพผู้สูงอายุยังเป็นไปตามหลักเกณฑ์เดิม ไม่มีเบี้ยพิเศษรายปีคนละ 1,000 บาท ขอความร่วมมือไม่ส่งต่อข้อมูลสร้างความสับสน
รองโฆษกฯ “ไตรศุลี” แจง การจ่ายเบี้ยยังชีพผู้สูงอายุยังเป็นไปตามหลักเกณฑ์เดิม ไม่มีเบี้ยพิเศษรายปีคนละ 1,000 บาท ขอความร่วมมือไม่ส่งต่อข้อมูลสร้างความสับสน
วันนี้ (21 เม.ย. 66) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่ได้มีกรณีการส่งต่อข้อมูลในสื่อสังคมออนไลน์ระบุว่าผู้สูงอายุ 3 กลุ่ม จะได้รับเบี้ยพิเศษรายปี คนละ 1,000 บาท เพิ่มเติมจากที่ได้รับเบี้ยยังชีพรายเดือนอยู่แล้วนั้น เรื่องนี้ไม่เป็นความจริงแต่อย่างใด
โดยข้อมูลของกรมกิจการผู้สูงอายุ กระทรวงการพัฒนาสังคมและความมั่นคงของมนุษย์ ยืนยันว่าปัจจุบันการจ่ายเบี้ยยังชีพแก่ผู้สูงอายุยังคงเป็นไปตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น ซึ่งมีเฉพาะการจ่ายเบี้ยยังชีพรายเดือน ไม่มีการจ่ายเบี้ยพิเศษรายปีคนละ 1,000 บาท
สําหรับการจ่ายเบี้ยยังชีพรายเดือน จะจ่ายแก่ผู้สูงอายุแต่ละช่วงอายุเพิ่มขึ้นเป็นขั้นบันไดใน 4 ช่วง ได้แก่ อายุ 60 – 69 ปี จะได้รับเบี้ยยังชีพ อัตรา 600 บาท/คน/เดือน, อายุ 70 – 79 ปี จะได้รับเบี้ยยังชีพ อัตรา 700 บาท/คน/เดือน, อายุ 80 – 89 ปี จะได้รับเบี้ยยังชีพ อัตรา 800 บาท/คน/เดือน และ อายุ 90 ปี ขึ้นไป จะได้รับเบี้ยยังชีพ อัตรา 1,000 บาท/คน/เดือน
น.ส.ไตรศุลี กล่าวว่า หากประชาชนได้รับข้อมูลเกี่ยวกับเบี้ยพิเศษรายปีของผู้สูงอายุข้างต้นไม่ว่าจะมาจากช่องทางใดขออย่าได้หลงเชื่อ และขอความร่วมมือไม่ส่งต่อ หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ เพื่อไม่เป็นการสร้างความสับสนและเข้าใจผิดแก่ประชาชนในวงกว้าง หากผู้สูงอายุท่านใดมีข้อสงสัยเกี่ยวกับเบี้ยยังชีพขอให้ตรวจสอบที่ช่องทางของกรมกิจการผู้สูงอายุโดยตรง หรือหากไม่สะดวกตรวจสอบด้วยตนเองก็สามารถให้บุตรหลานตรวจสอบให้ได้ ที่เว็บไซต์ https://www.dop.go.th/ หรือโทร. 02-642-4336
รัฐบาลไทย-ข่าวทำเนียบรัฐบาล-​รัฐบาลเชิญชวนประชาชนเที่ยวงานใต้ร่มพระบารมี 241 ปี กรุงรัตนโกสินทร์เริ่มวันนี้วันแรกถึง 25 เม.ย.นี้ สัมผัสพิพิธภัณฑ์ยามค่ำ ไหว้พระ เที่ยววัด ยลวัง พร้อมเรียนรู้ประวัติศาสตร์ของไทย
วันศุกร์ที่ 21 เมษายน 2566
21/04/2566
​รัฐบาลเชิญชวนประชาชนเที่ยวงานใต้ร่มพระบารมี 241 ปี กรุงรัตนโกสินทร์เริ่มวันนี้วันแรกถึง 25 เม.ย.นี้ สัมผัสพิพิธภัณฑ์ยามค่ํา ไหว้พระ เที่ยววัด ยลวัง พร้อมเรียนรู้ประวัติศาสตร์ของไทย
​รัฐบาลเชิญชวนประชาชน เที่ยวงานใต้ร่มพระบารมี 241 ปี กรุงรัตนโกสินทร์ เริ่มวันนี้วันแรก ถึง 25 เม.ย.นี้ สัมผัสพิพิธภัณฑ์ยามค่ํา ไหว้พระ เที่ยววัด ยลวัง พร้อมเรียนรู้ประวัติศาสตร์ของไทย
วันที่ 21 เมษายน 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เชิญชวนประชาชนเที่ยวงานใต้ร่มพระบารมี 241 ปี กรุงรัตนโกสินทร์ ระหว่างวันที่ 21 – 25 เมษายน 2566 ณ พิพิธภัณฑสถานแห่งชาติ พระนคร โรงละครแห่งชาติ และ 21 แหล่งเรียนรู้รอบเกาะรัตนโกสินทร์ เพื่อร่วมฉลองเนื่องในวาระครบรอบวันคล้ายวันสถาปนากรุงรัตนโกสินทร์ 241 ปี ซึ่งภายในงานมีกิจกรรมมากมาย จัดบริเวณรอบเกาะรัตนโกสินทร์ ทั้งด้านศาสนา ไหว้พระ 11 วัด ศิลปะการแสดง เปิดพิพิธภัณฑ์ยามค่ํา ตลาดย้อนยุค จําหน่ายสินค้าทางวัฒนธรรมไทย 76 จังหวัด ประกวดภาพถ่าย เสวนาวิชาการ ทําบุญไหว้พระ พร้อมจัดรถเมล์ ขสมก. รับส่งฟรีตลอดงาน
นางสาวรัชดา กล่าว่า การจัดงานใต้ร่มพระบารมี 241 ปี กรุงรัตนโกสินทร์ รัฐบาล โดยกระทรวงวัฒนธรรมร่วมกับหน่วยงานต่าง ๆ กว่า 30 หน่วยงาน จัดขึ้น เพื่อเทิดพระเกียรติและน้อมรําลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งราชวงศ์จักรี รวมถึงสมเด็จพระบูรพกษัตริย์ทุกพระองค์ในพระบรมราชจักรีวงศ์ และร่วมฉลองเนื่องในวาระครบรอบวันคล้ายวันสถาปนากรุงรัตนโกสินทร์ 241 ปี เพื่อให้เด็ก เยาวชน และประชาชนได้เรียนรู้ และสร้างการรับรู้เรื่องราวประวัติศาสตร์ของพระบรมราชจักรีวงศ์ ประวัติศาสตร์กรุงรัตนโกสินทร์ และความภาคภูมิใจในความเป็นคนไทย ส่งเสริมสนับสนุนการท่องเที่ยวจากมรดกศิลปวัฒนธรรม ต่อยอดทุนทางวัฒนธรรมเชิงสร้างสรรค์ เกิดการสร้างรายได้จากการท่องเที่ยว และสร้างมูลค่าเพิ่มทางเศรษฐกิจ
“สําหรับกิจกรรมที่น่าสนใจ อาทิ พิธีเปิดงานประดิษฐานภาพพระบรมฉายาลักษณ์และเครื่องราชสักการะ 10 รัชกาล การแสดงทางศิลปวัฒนธรรม ชมพิพิธภัณฑ์ยามค่ํา (Night Museum) การจําหน่ายสินค้าและผลิตภัณฑ์ทางวัฒนธรรม 76 จังหวัด จุดถ่ายภาพย้อนยุคบริการประชาชน การแสดงมัลติมีเดีย ใต้ร่มพระบารมี 241 ปี กรุงรัตนโกสินทร์ นิทรรศการสวนแสงจัดแสดงพระราชประวัติ 10 รัชกาล จัดฉายหนังกลางแปลง การประกวดภาพถ่าย รวมทั้งเปิดให้ประชาชนทําบุญไหว้พระและเข้าชมแหล่งเรียนรู้ ภายในงานมีรถ ขสมก. และรถรางนําชม บริการรับ-ส่งฟรี ตามจุดเยี่ยมชมต่าง ๆ ทั้งนี้ ผู้ใจสามารถสอบถามรายละเอียดเพิ่มเติมได้ที่ สายด่วนวัฒนธรรม โทร. 1765” นางสาวรัชดา กล่าว
รัฐบาลไทย-ข่าวทำเนียบรัฐบาล-ปลัดกระทรวงกลาโหมนำกำลังพลร่วมสืบสานประเพณีไทยสรงน้ำหลวงพ่อพระพุทธโสธร เสริมสิริมงคลวันปีใหม่ไทย ๒๕๖๖
วันศุกร์ที่ 21 เมษายน 2566
ปลัดกระทรวงกลาโหมนํากําลังพลร่วมสืบสานประเพณีไทยสรงน้ําหลวงพ่อพระพุทธโสธร เสริมสิริมงคลวันปีใหม่ไทย ๒๕๖๖
(วันอังคาร ที่ 11 เม.ย. 66 เวลา 11.30 น.) พลเอก สนิธชนก สังฆจันทร์ ปลัดกระทรวงกลาโหม ได้นําคณะผู้บังคับบัญชาระดับสูงพร้อมด้วยกําลังพลของสํานักงานปลัดกระทรวงกลาโหมร่วมกิจกรรมเนื่องในโอกาสประเพณีวันสงกรานต์ ประจําปี ๒๕๖๖
ณ บริเวณโถง ชั้น ๑ ศาลาว่าการกลาโหม ด้านทิศตะวันออก เพื่อเป็นการส่งเสริมและอนุรักษ์ขนบธรรมเนียมประเพณีอีนดีงามของไทย ตลอดจนเพื่อความเป็นสิริมงคลแก่กําลังพลของสํานักงานปลัดกระทรวงกลาโหม
โดยมีพิธีสรงน้ําหลวงพ่อพระพุทธโสธร และสักการะบูชาพระประจําเหล่าทัพ ได้แก่ พระพุทธนวราชบรมบพิตรศักดิ์สิทธิชัมงคล (บก.ทท) พระพุทธสิงห์ชัยมงคล (ทบ.) พระพุทธไตรเสนากลาโหมพิทักษ์ (สป.) พระพุทธศรีราชนาวี มงคลสามัคคีประสิทธิ์ (ทร.) พระพุทธศาสดาประชานาถ (ทอ.) เพื่อเป็นการสืบสาน และรักษาประเพณีอันดีงามของไทย รวมทั้งเป็นการเสริมสิริมงคลแก่หน่วยงานและกําลังพลโดยบรรยากาศนั้นเป็นไปอย่างอบอุ่นตามขนบธรรมเนียมของวัฒนธรรมไทย
รัฐบาลไทย-ข่าวทำเนียบรัฐบาล-รฟม. ร่วมลงนามบันทึกข้อตกลงความร่วมมือการขับเคลื่อนธรรมาภิบาลและบรรษัทภิบาล
วันศุกร์ที่ 21 เมษายน 2566
รฟม. ร่วมลงนามบันทึกข้อตกลงความร่วมมือการขับเคลื่อนธรรมาภิบาลและบรรษัทภิบาล
....
นายสาโรจน์ ต.สุวรรณ รองผู้ว่าการ (กลยุทธ์และแผน) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เป็นผู้แทน รฟม. เข้าร่วมพิธีลงนามบันทึกข้อตกลงความร่วมมือ เรื่องการขับเคลื่อนธรรมาภิบาลและบรรษัทภิบาล ระหว่าง สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) สํานักงานคณะกรรมการนโยบายรัฐวิสาหกิจ สํานักงานคณะกรรมการกํากับหลักทรัพย์และตลาดหลักทรัพย์ สมาคมส่งเสริมสถาบันกรรมการบริษัทไทย และหน่วยงานรัฐวิสาหกิจต่าง ๆ ณ ห้องนนทบุรี 1 ชั้น 3 อาคาร 4 สํานักงาน ป.ป.ช. การร่วมลงนามบันทึกข้อตกลงความร่วมมือดังกล่าว เพื่อเป็นการแสดงเจตนารมณ์ของ รฟม. ในการร่วมส่งเสริม สนับสนุน และพร้อมประสานความร่วมมือให้เกิดการขับเคลื่อนแผนแม่บทด้านการต่อต้านการทุจริตประพฤติมิชอบ และพัฒนายกระบบธรรมาภิบาลและบรรษัทภิบาลในภาครัฐวิสาหกิจและภาคเอกชนที่เป็นคู่สัญญากับหน่วยงานรัฐวิสาหกิจ ตลอดจนบูรณาการและประสานความร่วมมือในการป้องกันและปราบปรามการทุจริตในภาครัฐวิสาหกิจทุกรูปแบบ ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสวันอีฎิ้ลฟิตริ ฮิจเราะห์ศักราช 1444 วันพฤหัสบดีที่ 20 เมษายน 2566
วันพฤหัสบดีที่ 20 เมษายน 2566
20/04/2566
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสวันอีฎิ้ลฟิตริ ฮิจเราะห์ศักราช 1444 วันพฤหัสบดีที่ 20 เมษายน 2566
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสวันอีฎิ้ลฟิตริ ฮิจเราะห์ศักราช 1444 วันพฤหัสบดีที่ 20 เมษายน 2566
พี่น้องชาวไทยมุสลิมที่รักทุกท่าน
ในโอกาสวันอีฎิ้ลฟิตริ ประจําปีฮิจเราะห์ศักราช 1444 ผมขอส่งความรัก ความระลึกถึง และความปรารถนาดีมายังพี่น้องชาวไทยมุสลิมทุกท่านทั้งที่พํานักอยู่ในประเทศและต่างประเทศ
วันอีฎิ้ลฟิตรินี้นับวาระแห่งการเฉลิมฉลองวันสิ้นสุดการถือศีลอดในเดือนรอมฎอน ถือเป็นการข้ามผ่านการทดสอบศรัทธาตามหลักศาสนกิจโดยสมบูรณ์ ซึ่งเป็นสิ่งที่น่าชื่นชมถึงจิตใจอันบริสุทธิ์ที่บริบูรณ์ไปด้วยศรัทธาในการทําคุณงามความดีถวายแด่เอกองค์พระผู้อภิบาล ด้วยความมุ่งมั่น เสียสละ และอดทนของพี่น้องชาวไทยมุสลิมทุกคน อีกทั้งยังแสดงถึงความสัมพันธ์ และความเอื้ออาทรต่อกันในหมู่ครอบครัว มิตรสหาย อันเป็นวิถีปฏิบัติที่งดงามและเปี่ยมไปด้วยความรักอย่างแท้จริง
โอกาสนี้ ผมขอสันติสุขจงประสบแด่ทุกท่าน และขอพรอันประเสริฐจากเอกองค์พระผู้อภิบาลได้โปรดประทานความเมตตา ความสุขสวัสดี พร้อมทั้งกําลังกาย กําลังใจ และจิตวิญญาณที่เข้มแข็งในการปฏิบัติตนเป็นสัตบุรุษที่เพียบพร้อมด้วยศรัทธาและคุณงามความดี เพื่อประโยชน์แก่ตนเอง สังคม และประเทศชาติบ้านเมืองสืบต่อไป
รัฐบาลไทย-ข่าวทำเนียบรัฐบาล-สงกรานต์ดื่มไม่ขับ เดินทางปลอดภัย
วันศุกร์ที่ 21 เมษายน 2566
สงกรานต์ดื่มไม่ขับ เดินทางปลอดภัย
...
รัฐบาลไทย-ข่าวทำเนียบรัฐบาล-ไทย – อินเดีย สานต่อความสัมพันธ์และความร่วมมือทางทหารในทุกมิติ
วันศุกร์ที่ 21 เมษายน 2566
ไทย – อินเดีย สานต่อความสัมพันธ์และความร่วมมือทางทหารในทุกมิติ
(20 เม.ย. 66 เวลา 09.30 น.) พลเอก สนิธชนก
สังขจันทร์ ปลัดกระทรวงกลาโหม ให้การต้อนรับ
นางสาว นิเวดิตา ชุกกลา เวอร์มา Nivedita Shukla Verma รองปลัดกระทรวงกลาโหมสาธารณรัฐอินเดีย
ณ ห้องพระบารมีปกเกล้า ในศาลาว่าการกลาโหม
โดยปลัดกระทรวงกลาโหมได้กล่าวยินดีต้อนรับรองปลัดกระทรวงกลาโหมสาธารณรัฐอินเดีย และคณะ ในโอกาสเดินทางมาเข้าร่วมการประชุมหารือด้านการทหารระหว่างกระทรวงกลาโหมไทยกับกลาโหมสาธารณรัฐอินเดีย (Thailand-India Defence Dialogue) ครั้งที่ 8 เพื่อหารือเกี่ยวกับสถานการณ์ด้านความมั่นคงในภูมิภาคที่อยู่ในความสนใจร่วมกัน
ปลัดกระทรวงกลาโหมชื่นชมความสัมพันธ์และความร่วมมือระหว่างไทยและอินเดียที่ได้ดําเนินมาอย่างยาวนาน โดยมีการจัดกิจกรรมต่าง ๆ ทั้งในไทยและอินเดียตลอดปีที่ผ่านมา เพื่อเฉลิมฉลองในโอกาสครบรอบ 75 ปี ความสัมพันธ์ทางการทูตไทย - อินเดีย ทั้งยังเชื่อมั่นว่าทั้งสองฝ่ายจะได้ดําเนินกิจกรรมร่วมกันที่เป็นรูปธรรมมากขึ้น ภายหลังสถานการณ์ COVID-19
ได้คลี่คลายลง รวมทั้งการแลกเปลี่ยนการเยือน การหารือทวิภาคี การฝึกและศึกษา ซึ่งถือเป็นกลไกสําคัญในการผลักดันความร่วมมือทางทหารให้เกิดประสิทธิผลมากยิ่งขึ้นในอนาคต
รัฐบาลไทย-ข่าวทำเนียบรัฐบาล-ทส. ผนึกกำลังทุกภาคส่วน ลงพื้นที่เตรียมความพร้อมยกระดับการป้องกันไฟป่า พรุควนเคร็ง จ.นครศรีธรรมราช
วันศุกร์ที่ 21 เมษายน 2566
ทส. ผนึกกําลังทุกภาคส่วน ลงพื้นที่เตรียมความพร้อมยกระดับการป้องกันไฟป่า พรุควนเคร็ง จ.นครศรีธรรมราช
ทส. ผนึกกําลังทุกภาคส่วน ลงพื้นที่เตรียมความพร้อมยกระดับการป้องกันไฟป่า พรุควนเคร็ง จ.นครศรีธรรมราช
ทส. ผนึกกําลังทุกภาคส่วน ลงพื้นที่เตรียมความพร้อมยกระดับการป้องกันไฟป่า พรุควนเคร็ง จ.นครศรีธรรมราช
วันที่ 20 เมษายน 2566 เวลา 09.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส) พร้อมด้วยคณะผู้บริหารระดับสูงในสังกัดกระทรวงฯ ลงพื้นที่ร่วมกับนายอภินันท์ เผือกผ่อง ผู้ว่าราชการจังหวัดนครศรีธรรมราช และหน่วยงานที่เกี่ยวข้อง เพื่อติดตามและรับฟังสถานการณ์การเตรียมความพร้อมในการรับมือไฟป่าพื้นที่พรุควนเคร็ง บริเวณในพื้นที่ป่าอนุรักษ์และพื้นที่ป่าสงวนแห่งชาติ จังหวัดนครศรีธรรมราช
ณ ศูนย์บัญชาการ กองอํานวยการควบคุมไฟป่าพรุควนเคร็ง จังหวัดนครศรีธรรมราช พร้อมลงพื้นที่ติดตามสถานการณ์ระดับน้ําและสภาพพื้นที่ป่าพรุ เพื่อการเตรียมความพร้อมในการรับมือไฟป่าในพื้นที่พรุควนเคร็ง อีกด้วย
โอกาสนี้ ปกท.ทส. ได้กําชับทุกภาคส่วนที่เกี่ยวข้องเตรียมความพร้อมและยกระดับการป้องกันเพื่อไม่ให้เกิดไฟไหม้ป่าพรุขึ้น ทั้งนี้ พื้นที่ป่าพรุควนเคร็งเป็นพื้นที่ความรับผิดชอบของหลายหน่วยงาน หากเกิดไฟป่าพรุขึ้น ซึ่งเป็นไฟใต้ดินจะทําให้การเข้าควบคุมไฟเป็นไปด้วยความยากลําบาก ดังนั้น สิ่งที่ดีที่สุด คือการป้องกันไม่ให้เกิดไฟป่า โดยจะต้องมีการติดตามและรักษาระดับน้ําไม่ให้อยู่ในขั้นวิกฤต ที่จะส่งต่อการเกิดไฟป่าพรุ ควบคู่กับการลาดตะเวนป้องกัน พูดคุยทําความเข้าใจกับชาวบ้าน พร้อมประสานความร่วมมือกับฝ่ายปกครอง ให้มีผู้บัญชาการเหตุการณ์ กรณีเมื่อเกิดไฟป่าพรุขึ้น (CEO) รวมถึงให้มีการจัดตั้งกองอํานวยการขึ้นเพื่อแก้ไขปัญหาในกรณีที่เกิดไฟไหม้ป่าพรุ ให้สามารถป้องกันไม่ให้เกิดการลุกลามเป็นวงกว้าง รวมถึงการตรวจเช็คอุปกรณ์และเครื่องมือในการใช้ดับไฟป่า โดยเฉพาะสายส่งน้ําให้พร้อมใช้งานได้ตลอดเวลา ทั้งนี้ กรมชลประทาน ได้ดําเนินการติดตั้งเครื่องสูบน้ํา เพื่อรักษาระดับน้ําในป่าพรุไม่ให้อยู่ในระดับเสี่ยงต่อการเกิดไฟป่าอีกทางหนึ่งด้วย
รัฐบาลไทย-ข่าวทำเนียบรัฐบาล-ปลัดดีอีเอส หารือ ITU เตรียมพร้อมจัดการประชุมใหญ่ระดับโลกว่าด้วยมาตรฐานโทรคมนาคม
วันศุกร์ที่ 21 เมษายน 2566
ปลัดดีอีเอส หารือ ITU เตรียมพร้อมจัดการประชุมใหญ่ระดับโลกว่าด้วยมาตรฐานโทรคมนาคม
ปลัดดีอีเอส หารือ ITU เตรียมพร้อมจัดการประชุมใหญ่ระดับโลกว่าด้วยมาตรฐานโทรคมนาคม
วันนี้ (21 เม.ย. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) ให้การต้อนรับและร่วมหารือกับ Mr. Zeizo Onoe ผู้อํานวยการสํานักงานมาตรฐานโทรคมนาคมของสหภาพโทรคมนาคมระหว่างประเทศ (ITU) ในการเตรียมความพร้อมในการจัดการประชุมใหญ่ระดับโลกว่าด้วยมาตรฐานโทรคมนาคม (World Telecommunication Standardization Assembly ค.ศ. 2024) ซึ่งมีกําหนดจะจัดขึ้นในเดือนตุลาคม 2567 ณ สาธารณรัฐอินเดีย เพื่อพิจารณาข้อมติที่เกี่ยวข้องกับมาตรฐานโทรคมนาคม โดยมี นางสาวกัลยา ชินาธิวร ที่ปรึกษาด้านต่างประเทศกระทรวงฯ และ Ms. Atsuko Okuda ผู้อํานวยการสํานักงานภูมิภาคเอเชียและแปซิฟิกของ ITU ร่วมหารือ ณ ห้องรับรองชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
______________________
รัฐบาลไทย-ข่าวทำเนียบรัฐบาล-ปลัดกระทรวงกลาโหม ตรวจเยี่ยมการตรวจเลือกทหารกองเกินเข้ารับราชการทหารกองประจำการ ประจำปี ๒๕๖๖
วันศุกร์ที่ 21 เมษายน 2566
ปลัดกระทรวงกลาโหม ตรวจเยี่ยมการตรวจเลือกทหารกองเกินเข้ารับราชการทหารกองประจําการ ประจําปี ๒๕๖๖
​เมื่อวันที่ ๗ เมษายน ๒๕๖๖ เวลา ๐๙.๐๐ นาฬิกา พลเอก สนิธชนก สังขจันทร์ ปลัดกระทรวงกลาโหม ได้เดินทางไปตรวจเยี่ยมการตรวจเลือกทหารกองเกินเข้ารับราชการทหารกองประจําการ ประจําปี ๒๕๖๖
ณ ศูนย์การนักศึกษาวิชาทหาร เพื่อสร้างขวัญกําลังใจต่อทหารกองเกินและเจ้าหน้าที่ที่เกี่ยวข้องกับการตรวจเลือกฯ อีกทั้งเป็นการสร้างความเชื่อมั่นในเรื่องความโปร่งใส บริสุทธิ์ ยุติธรรม ให้กับทหารกองเกินและประชาชนทั่วไป
​การตรวจเยี่ยมดังกล่าวเป็นการดําเนินการตามข้อบังคับกระทรวงกลาโหม และอนุมัติ รัฐมนตรีว่าการกระทรวงกลาโหม ที่กําหนดให้สํานักงานปลัดกระทรวงกลาโหม (กรมการสรรพกําลังกลาโหม) กํากับดูแล การตรวจเลือกทหารกองเกินเข้ารับราชการทหารกองประจําการ ให้เป็นไปตามนโยบายของกระทรวงกลาโหม
สําหรับผู้ที่เข้ารับการตรวจเลือกในเขตดินแดง ปีนี้ มียอดจํานวนทหารกองเกินที่จะต้องเข้ารับการตรวจเลือกทหารกองเกินเข้ารับราชการทหารกองประจําการ จํานวน 424 คน ทางราชการมีความต้องการทหารกองประจําการ จํานวน 56 คน ซึ่งมีผู้ร้องขอเข้ากองประจําการ (สมัคร) จํานวน 26 คน คิดเป็นร้อยละ 46.4
มีผู้ขอผ่อนผันการตรวจเลือกทหารกองเกินเข้ารับราชการทหารกองประจําการตามบัญชี จํานวน 159 คน สละสิทธิ์เพื่อขอเข้ารับการตรวจเลือกฯ จํานวน 67 คน คงเหลือผู้ใช้สิทธิ์ผ่อนผัน จํานวน 92 คน
รัฐบาลไทย-ข่าวทำเนียบรัฐบาล-รองปลัด กษ. เป็นประธานการประชุมคณะอนุกรรมการพืชสวน
วันศุกร์ที่ 7 เมษายน 2566
รองปลัด กษ. เป็นประธานการประชุมคณะอนุกรรมการพืชสวน
รองปลัด กษ. เป็นประธานการประชุมคณะอนุกรรมการพืชสวน
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพืชสวน ครั้งที่ 2/2566 ณ ห้องประชุม 134 กระทรวงเกษตรและสหกรณ์ และผ่านระบบ Zoom Meeting โดยที่ประชุมได้ติดตามประเด็นที่สําคัญต่าง ๆ คือ
1) สถานการณ์กาแฟปี 2566
2) คุณสมบัติผู้มีสิทธินําเข้าเมล็ดกาแฟดิบ ปี 2566 ภายใต้ความตกลง AFTA
3) การขอนําเข้าเมล็ดกาแฟอะราบิกา ปี 2566 ครั้งที่ 2 ภายใต้ความตกลง AFTA
4) การขอนําเข้าเมล็ดกาแฟดิบโรบัสตา ปี 2566 ครั้งที่ 2 ภายใต้ความตกลง AFTA
5) การขอนําเข้ากาแฟคั่ว ปี 2566 ครั้งที่ 3 ภายใต้ความตกลง AFTA
6) การขอนําเข้ากาแฟสําเร็จรูป ปี 2566 ครั้งที่ 3 ภายใต้ความตกลง AFTA
และ 7) การขอนําเข้ากาแฟสําเร็จรูปผสม ปี 2566 ครั้งที่ 3 ภายใต้ความตกลง AFTA
รัฐบาลไทย-ข่าวทำเนียบรัฐบาล-กรมเจ้าท่า เร่งขุดลอกร่องน้ำทางเรือเดิน เพิ่มประสิทธิภาพการระบายน้ำและความปลอดภัยในการเดินเรือ
วันศุกร์ที่ 7 เมษายน 2566
กรมเจ้าท่า เร่งขุดลอกร่องน้ําทางเรือเดิน เพิ่มประสิทธิภาพการระบายน้ําและความปลอดภัยในการเดินเรือ
...
กรมเจ้าท่า เร่งขุดลอกร่องน้ําทางเรือเดิน เพิ่มประสิทธิภาพการระบายน้ําและความปลอดภัยในการเดินเรือ
จากนโยบายรัฐบาล และกระทรวงคมนาคม โดยกรมเจ้าท่า ได้ดําเนินภารกิจขุดลอกร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การอุปโภคบริโภค การระบายน้ําในช่วงฤดูน้ําหลาก
กรมเจ้าท่า โดยสํานักพัฒนาและบํารุงรักษาทางน้ํา สํานักงานพัฒนาและบํารุงรักษาทางน้ําที่ 1 หน่วยปฏิบัติงานขุดลอกคลองกลาง ต.บางจะเกร็ง อ.เมืองสมุทรสงคราม จ.สมุทรสงคราม ใช้รถขุดอย. 4 และเรือเจ้าท่า ข.408 เป็นเครื่องจักรในการปฏิบัติงาน ความกว้างก้นร่องตามรูปแบบเท่ากับ 10 เมตร ระดับความลึกก้นร่องตามแบบเท่ากับ -2.00 เมตร (ระดับน้ําทะเลปานกลาง) ระยะทางที่ต้องทําการขุดลอก 1,500 เมตร (กม.0+000 ถึง กม.1+500) มีปริมาณวัสดุขุดลอกตามแผนที่ 48,313.50 ลูกบาศก์เมตร ปัจจุบันขุดลอกได้ระยะทาง 125 เมตร ปริมาณวัสดุขุดลอก 3,570 ลูกบาศก์เมตร คิดเป็นร้อยละ 8.89 ซึ่งผลที่ได้จากการขุดลอกในครั้งนี้ จะช่วยทําให้ร่องน้ํามีความลึกมากขึ้น เพื่อช่วยเพิ่มอัตราการไหลของน้ํา ลดปัญหาอุทกภัย ช่วยเพิ่มพื้นที่กักเก็บน้ํา การระบายน้ําในช่วงฤดูน้ําหลาก โดยมีประชาชนในพื้นที่ได้รับประโยชน์จากการขุดลอก ประมาณ 600 ครัวเรือน และ กลุ่มผู้ใช้ร่องน้ําเพื่อการเดินเรือ จํานวน 60 กว่าลํา เดินเรือได้อย่างสะดวกปลอดภัย เป็นการส่งเสริมอาชีพประมง ให้กับประชาชนในพื้นที่
หน่วยปฏิบัติงานขุดลอกแม่น้ําเจ้าพระยา ต.โพนางดําตก อ.สรรพยา จ.ชัยนาท ใช้เรือขุดเจ้าท่า ข.27 และเรือเจ้าท่า 227 เป็นเครื่องจักรในการปฏิบัติงาน ความกว้างก้นร่องตามรูปแบบเท่ากับ 5 - 35 เมตร ระดับความลึกก้นร่องตามแบบเท่ากับ +2.00 เมตร (ระดับน้ําทะเลปานกลาง) ระยะทางที่ต้องทําการขุดลอก 1,550 เมตร (กม.262+900 ถึง กม.264+450) มีปริมาณวัสดุขุดลอกตามแผนที่ 97,492.50 ลบ.ม. ปัจจุบันขุดลอกได้ระยะทาง 1,145 เมตร ปริมาณวัสดุขุดลอก 82,334 ลบ.ม. คิดเป็นร้อยละ 84.45 ซึ่งผลที่ได้จากการขุดลอกในครั้งนี้ จะช่วยทําให้ร่องน้ํามีความลึกมากขึ้น เพิ่มอัตราการไหลของน้ําช่วยการระบายน้ําในช่วงฤดูน้ําหลาก ซึ่งประชาชนประมาณ 1,600 หลังคาเรือน ได้รับประโยชน์จากการขุดลอกในครั้งนี้
รัฐบาลไทย-ข่าวทำเนียบรัฐบาล-ปลัด สธ. เผย ดูแลผู้หนีภัยความไม่สงบชาวเมียนมา อ.แม่สอด และ อ.แม่ระมาด จ.ตาก พร้อมเฝ้าระวังป้องกันควบคุมโรค
วันศุกร์ที่ 7 เมษายน 2566
ปลัด สธ. เผย ดูแลผู้หนีภัยความไม่สงบชาวเมียนมา อ.แม่สอด และ อ.แม่ระมาด จ.ตาก พร้อมเฝ้าระวังป้องกันควบคุมโรค
ปลัดกระทรวงสาธารณสุข เผย หน่วยงานสาธารณสุขในพื้นที่เข้าให้การดูแลผู้หนีภัยความไม่สงบชาวเมียนมา (ผภสม.) อําเภอแม่สอดและอําเภอแม่ระมาด จังหวัดตาก พร้อมเฝ้าระวังป้องกันควบคุมโรคติดต่อ กระจายชุดตรวจมาลาเรียไปยัง รพ.สต.ในพื้นที่ที่มีผู้อพยพ
ปลัดกระทรวงสาธารณสุข เผย หน่วยงานสาธารณสุขในพื้นที่เข้าให้การดูแลผู้หนีภัยความไม่สงบชาวเมียนมา(ผภสม.) อําเภอแม่สอดและอําเภอแม่ระมาด จังหวัดตาก พร้อมเฝ้าระวังป้องกันควบคุมโรคติดต่อ กระจายชุดตรวจมาลาเรียไปยัง รพ.สต.ในพื้นที่ที่มีผู้อพยพ สนับสนุนหน้ากากอนามัยป้องกันโรคทางเดินหายใจ ดูแลและให้คําแนะนําสุขอนามัยเบื้องต้น
วันนี้ (7 เมษายน 2566) ที่สํานักงานปลัดกระทรวงสาธารณสุข จ.นนทบุรี นายแพทย์โอภาส การย์กวินพงศ์ ปลัดกระทรวงสาธารณสุข ให้สัมภาษณ์ว่า มีความห่วงใยสถานการณ์การสู้รบตามแนวชายแดนจังหวัดตาก ซึ่งทําให้มีผู้อพยพหนีภัยจํานวนมากข้ามมาอาศัยอยู่ในพื้นที่ปลอดภัยชั่วคราว ทั้งนี้ ได้รับรายงานจากนายแพทย์วิทยา พลสีลา นายแพทย์สาธารณสุขจังหวัดตาก เกี่ยวกับกรณีมีผู้อพยพข้ามแดนในเขตอําเภอแม่ระมาดและอําเภอแม่สอด จํานวน 10 จุด ข้อมูลเมื่อวันที่ 6 เมษายน 2566 เวลา 15.00 น. มีผู้อพยพทั้งหมด 5,428 ราย ในจํานวนนี้เป็นเด็ก 814 ราย สํานักงานสาธารณสุขจังหวัดตาก ได้ร่วมมือกับหน่วยงานทั้งภาครัฐ เอกชน ตํารวจ ทหาร เจ้าหน้าที่ปกครองในพื้นที่ จัดเตรียมพื้นที่ปลอดภัยชั่วคราว ซึ่งการดําเนินงานเป็นไปด้วยความเรียบร้อย
นายแพทย์โอภาส กล่าวว่า สําหรับการดําเนินงานด้านการแพทย์และสาธารณสุข ได้ให้การรักษาพยาบาลผู้บาดเจ็บจากการสู้รบ จํานวน 10 ราย พร้อมส่งต่อโรงพยาบาลแม่สอด และพลเรือนอีก 4 ราย ส่วนการป้องกันควบคุมโรคติดต่อต่างๆ ได้กระจายชุดตรวจมาลาเรียไปยัง รพ.สต.ในพื้นที่ที่มีผู้อพยพ และสนับสนุนหน้ากากอนามัยเพื่อป้องกันโรคทางเดินหายใจ พร้อมทั้งให้คําแนะนําสุขอนามัยเบื้องต้น ส่วนการดูแลด้านอนามัยสิ่งแวดล้อม ได้แนะนําการใช้ส้วมอย่างถูกวิธี ดูแลความสะอาดของน้ําดื่มและน้ําใช้
“หน่วยงานสาธารณสุขในพื้นที่ได้ให้การดูแลผู้อพยพตามหลักมนุษยธรรม ขณะเดียวกันก็ดําเนินงานด้านการป้องกันควบคุมโรคควบคู่กันไปด้วยอย่างเต็มที่ โดยส่วนกลางได้เตรียมการสนับสนุนอุปกรณ์ ยา และเวชภัณฑ์เพิ่มเติม หากได้รับการร้องขอ” นายแพทย์โอภาสกล่าว
*********************************** 7 เมษายน 2566
รัฐบาลไทย-ข่าวทำเนียบรัฐบาล-เปิดรายงานภาวะสังคม ปี 65 สถานการณ์แรงงาน-หนี้ครัวเรือน ดีขึ้น
วันศุกร์ที่ 7 เมษายน 2566
เปิดรายงานภาวะสังคม ปี 65 สถานการณ์แรงงาน-หนี้ครัวเรือน ดีขึ้น
.....
สํานักงานสภาพัฒนาการเศรษฐกิจและสังคมแห่งชาติ หรือ สศช. รายงานภาวะสังคมไตรมาสที่ 4 ปี 65 และภาพรวมตลอดปี 65 ดังนี้
.
ด้านแรงงาน มีการจ้างงาน 39.6 ล้านคน เพิ่มขึ้น 1.5%
ว่างงาน 4.6 แสนคน คิดเป็น 1.15%
หน่วยงานที่เกี่ยวข้องเร่งติดตามการจ้างงานในอุตสาหกรรมส่งออก การหางานของ น.ศ.จบใหม่ และค่าครองชีพของแรงงาน
.
หนี้สินครัวเรือน 14.90 ล้านล้านบาท คิดเป็น 86.9% ของ GDP ลดลงเมื่อเทียบกับช่วงกลางเดือน
หนี้ด้อยคุณภาพ หรือ NPL ทรงตัวที่ 2.62% ของสินเชื่อรวม
หน่วยงานที่เกี่ยวข้องเร่งปรับโครงสร้างหนี้ของลูกหนี้ที่มีสัญญาณผิดนัดชําระ และช่วยเหลือกลุ่มหนี้เสียจากโควิด-19
.
ด้านสุขภาพ ประชาชนเจ็บป่วยด้วยโรคเฝ้าระวังสูงขึ้น ได้แก่ โรคปอดอักเสบ ไข้หวัดใหญ่ ไข้เลือดออก รวมถึงโรคซึมเศร้า
หน่วยงานที่เกี่ยวข้องส่งเสริมพฤติกรรมการดูแลสุขภาพ และป้องกันมลพิษทางอากาศที่ยั่งยืน
.
ด้านการศึกษา เด็กไทยเข้าเรียนในระบบเพิ่มขึ้น 81.7% แต่ภาพรวมคะแนน O-NET ลดลงในทุกระดับ
หน่วยงานที่เกี่ยวข้องเร่งฟื้นฟูความรู้ของเด็ก ดูแลพัฒนาการ และแก้ปัญหาการหลุดออกนอกระบบการศึกษา
.
การบริโภคแอลกอฮอล์และบุหรี่ เฉลี่ยทั้งปีเพิ่มขึ้น 1.9%
การแจ้งความคดีอาญาภาพรวมลดลง 18.4%
หน่วยงานที่เกี่ยวข้องติดตามจัดการภัยไซเบอร์ ยาเสพติดชนิดใหม่ พนันออนไลน์ และการใช้ความรุนแรง
.
อ่านเพิ่มเติม คลิก >> https://www.thaigov.go.th/news/contents/details/66979
.
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
prev
next
ข่าวที่เกี่ยวข้อง
ขึ้นห้าง ! สินค้าวัฒนธรรม CPOT คาด ปีแรก สร้างรายได้กว่า 100 ลบ. ชมสินค้าได้ที่ www.cpotshop.com
ตรวจสอบ “บริษัททัวร์” ให้ชัวร์ก่อนซื้อ ที่เว็บไซต์ https://www.dot.go.th ป้องกันภัยทัวร์เถื่อน
ครม. ผ่านร่าง MoU ฉบับใหม่ ด้านธุรกิจและอุตสาหกรรม ไทย - เกาหลีใต้
ทําความรู้จัก ‘ESS Help Me’ ปักหมุด หยุดเหตุ บริการแจ้งเหตุฉุกเฉินทางสังคมรูปแบบใหม่
กษ. เร่งสํารวจพื้นที่ - ช่วยเหลือเกษตรกร “ชาวสวนผลไม้” หลังได้รับผลกระทบจากพายุฤดูร้อน
รัฐบาลไทย-ข่าวทำเนียบรัฐบาล-ชวนประชาชนท่องเที่ยวกับขบวนรถไฟไทย สไตล์ญี่ปุ่น KIHA 183
วันศุกร์ที่ 7 เมษายน 2566
ชวนประชาชนท่องเที่ยวกับขบวนรถไฟไทย สไตล์ญี่ปุ่น KIHA 183
วันพฤหัสบดีที่ 6 เมษายน 2566
ต่อจากนี้ไป ขอเชิญรับฟังไทยคู่ฟ้า
การรถไฟแห่งประเทศไทย จัดโปรแกรมท่องเที่ยวสุดสัปดาห์ด้วยขบวนรถไฟ KIHA 183
รถไฟดีเซลรางจากประเทศญี่ปุ่นซึ่งผ่านการปรับปรุงให้มีสิ่งอํานวยความสะดวกครบครันในรูปแบบที่คง
ความเป็นญี่ปุ่น โดยในเดือน เม.ย. นี้ ท่องเที่ยวภายใต้แนวคิด ย้อนรอยประวัติศาสตร์ เช่น วันที่ 8-9
ย้อนรอยประวัติศาสตร์เมืองแปดริ้ว เติมความหวานในวันมะม่วงและของดีเมืองแปดริ้ว วันที่ 22-23
แต่งชุดไทย แลหาพี่หมื่น ตามหาออเจ้า ที่กรุงเก่าอโยธยา เดือน พ.ค. ท่องเที่ยวในแนวคิด
ผจญภัยเหนือสายน้ํา และเดือน มิ.ย. ท่องเที่ยวในแนวคิดรักษ์โลก เพื่อส่งเสริมการท่องเที่ยวภายในประเทศ
กระจายรายได้สู่ท้องถิ่น ผู้สนใจติดตามโปรแกรมการท่องเที่ยวที่
เพซบุ๊กแฟนเพจทีมพีอาร์การรถไฟแห่งประเทศไทย สอบถามโทร.1690 ได้ตลอด 24 ชั่วโมง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขึ้นห้าง ! สินค้าวัฒนธรรม CPOT คาด ปีแรก สร้างรายได้กว่า 100 ลบ. ชมสินค้าได้ที่ www.cpotshop.com
วันศุกร์ที่ 7 เมษายน 2566
ขึ้นห้าง ! สินค้าวัฒนธรรม CPOT คาด ปีแรก สร้างรายได้กว่า 100 ลบ. ชมสินค้าได้ที่ www.cpotshop.com
.....
กระทรวงวัฒนธรรม ร่วมกับภาคเอกชนขยายช่องทางจําหน่ายสินค้าจากภูมิปัญญาท้องถิ่นในโครงการสร้างสรรค์ผลิตภัณฑ์วัฒนธรรมไทย Cultural Product of Thailand หรือ CPOT เป็นเวลา 3 ปี โดยคาดว่าในปีแรกจะสามารถสร้างรายได้ให้ชุมชนได้กว่า 100 ล้านบาท ผู้สนใจเลือกชมและอุดหนุนสินค้าผลิตภัณฑ์ CPOT ได้ที่ ห้างสรรพสินค้าบิ๊กซี ซูเปอร์เซ็นเตอร์ 35 สาขาทั่วประเทศ และทางออนไลน์ที่www.cpotshop.com
.
ผลิตภัณฑ์ CPOT เป็นการผสมผสานศิลปวัฒนธรรมและภูมิปัญญาท้องถิ่นปรับโฉมสินค้าชุมชนให้มีภาพลักษณ์ร่วมสมัย เพิ่มมูลค่า ตอบโจทย์การใช้งาน เช่น นาฬิกาว่าวบูหลัน เป็นนาฬิกาไม้แกะสลักวาดลวดลายว่าวบูหลัน จาก จ.ปัตตานี สร้อยและต่างหูผ้าไหมมัดหมี่ จาก จ.นครปฐม กระเป๋าหนังทรงข้าวต้มลูกโยน จาก จ.ระนอง เพื่อสร้างอาชีพสร้างรายได้แก่ชุมชนครอบคลุมทั้ง 76 จังหวัด กระตุ้นให้ชุมชนเกิดความรู้สึกรักและหวงแหนมรดกทางภูมิปัญญาวัฒนธรรมตลอดจนรักษาและสืบทอดต่อไป
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บสย. จัดประชุมพนักงานทุกระดับ ครั้งที่ 1/2566  (The 1st Town Hall Meeting 2023) ถอดรหัส วัฒนธรรมองค์กร สู่ความยั่งยืน
วันศุกร์ที่ 7 เมษายน 2566
07/04/2566
บสย. จัดประชุมพนักงานทุกระดับ ครั้งที่ 1/2566  (The 1st Town Hall Meeting 2023) ถอดรหัส วัฒนธรรมองค์กร สู่ความยั่งยืน
บสย. จัดประชุมพนักงานทุกระดับครั้งที่ 1 ประจําปี 2566  (The 1st Town Hall Meeting 2023) รูปแบบ Hybrid Meeting  ภายใต้แนวคิด “TCG POWER FORWARDING”  โดยมีนายสิทธิกร ดิเรกสุนทร กรรมการและผู้จัดการทั่วไป บสย. เป็นประธานการประชุม ร่วมกับพนักงานกว่า 300 คน
บรรษัทประกันสินเชื่ออุตสาหกรรมขนาดย่อม (บสย.) จัดประชุมพนักงานทุกระดับครั้งที่ 1 ประจําปี 2566 (The 1st Town Hall Meeting 2023) รูปแบบ Hybrid Meeting ภายใต้แนวคิด “TCG POWER FORWARDING” โดยมีนายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เป็นประธานการประชุม ร่วมกับพนักงานกว่า 300 คน เปิดเวทีด้วยการถ่ายทอด วิสัยทัศน์ นโยบาย ทิศทาง และเป้าหมาย แก่เพื่อนพนักงาน เพื่อการเติบโตอย่างยั่งยืน พร้อมก้าวสู่ทศวรรษที่ 3 อย่างภาคภูมิใจ บทพิสูจน์ความมุ่งมั่นในทุกมิติ ด้วยรางวัลอันทรงเกียรตที่ได้รับรวม 4 รางวัล ได้แก่ 1. เกียรติบัตรองค์กร “ระดับส่งเสริมคุณธรรม” จากคณะกรรมการส่งเสริมคุณธรรมแห่งชาติ กระทรวงการคลัง 2. ประกาศเกียรติคุณระดับเหรียญทอง การปฎิบัติตามาตรฐานด้านการรักษาความมั่นคงปลอดภัยไซเบอร์ จากสํานักงานคณะกรรมการรักษาความมั่นคงปลอดภัยไซเบอร์แห่งชาติ 3.รางวัลชมเชยองค์กรโปร่งใส จากสํานักงาน ป.ป.ช. ติดต่อกัน 4 ปี และสุดยอดรางวัลแห่งความภาคภูมิใจ รางวัลรัฐวิสาหกิจดีเด่น (SOE Award) ประจําปี 2565 รางวัลการพัฒนาองค์กรดีเด่น
ภายใต้วิสัยทัศน์ “เป็นศูนย์กลางเชื่อมโยงเงินทุนและโอกาสให้แก่ SMEs เพื่อการเติบโตอย่างยั่งยืน (SMEs’ Gateway)” และนโยบายขับเคลื่อนองค์กรก้าวทะยานไปข้างหน้า ภายใต้ยุทธศาสตร์การดําเนินงาน ปี 2566-2570 ในปี 2566 บสย. ยังคงขับเคลื่อนองค์กรด้วยกลยุทธ์ 3Ns คือ 1. New Engine ขับเคลื่อนด้วยการพัฒนาผลิตภัณฑ์ค้ําประกันสินเชื่อเฉพาะกลุ่ม 2. New Culture การก้าวสู่วัฒนธรรมองค์กรใหม่ “บสย. Fast & First รวดเร็ว รอบคอบ ที่หนึ่งในใจ SMEs” รวดเร็วเหมือน Fintech Company และรอบคอบเหมือนสถาบันการเงิน และ 3. New Business Model ด้วย Digital Platform พัฒนาโครงสร้างพื้นฐานด้าน Digital Gateway เชื่อมโยงธุรกรรมอิเล็กทรอนิกส์ ระบบต่างๆ ร่วมกับสถาบันการเงิน
โดยปีนี้ บสย. มุ่งให้ความสําคัญกับการก้าวสู่วัฒนธรรมองค์กรใหม่ บสย. (New Culture) ซึ่งเป็นสิ่งที่สําคัญมาก โดย กรรมการและผู้จัดการทั่วไป ได้ใช้โอกาสนี้ เชิญชวนผู้บริหารระดับสูงทุกฝ่ายงานและเพื่อนพนักงาน ร่วมกันถอดรหัสวัฒนธรรมองค์กร บสย. เพื่อก้าวสู่ความยั่งยืน ด้วยการถอดรหัสทางความคิด ปรับ Mindset เชื่อมโยงและประสานการทํางานร่วมกัน ควบคู่ไปกับการเพิ่มทักษะด้าน Digital และด้านธรรมาภิบาล ให้กับพนักงาน
ที่สําคัญ บสย. ยังได้เตรียมโครงการสําคัญภายใต้ New Business Model ซึ่งเป็นโครงการที่ตอบโจทย์แผนงานและการยกระดับสู่องค์กรนวัตกรรม การพลิกโฉมการให้บริการลูกค้า บสย. ผ่านเครือข่ายสํานักงานสาขาทั่วประเทศ เพื่อเข้าถึงการให้ความช่วยเหลือเพื่อนๆ ผู้ประกอบการ SMEs ทั้งด้านการค้ําประกันและการให้คําปรึกษาทางการเงิน ด้วยโมเดลใหม่ ที่จะเริ่มขึ้นเร็วๆ นี้
สู่เป้าหมายการทํางานของ บสย. Fast & First พร้อมช่วยผู้ประกอบการในทุกมิติ “เราจริงจังกับการก้าวสู่ Digital Wallet, Digital Lending เพื่อไปให้ถึง Digital Guarantee ในที่สุด”
รัฐบาลไทย-ข่าวทำเนียบรัฐบาล-ดีอีเอส ยืนยันรู้ตัวแฮกเกอร์แล้ว
วันศุกร์ที่ 7 เมษายน 2566
ดีอีเอส ยืนยันรู้ตัวแฮกเกอร์แล้ว
ดีอีเอส ยืนยันรู้ตัวแฮกเกอร์แล้ว
กรณีที่แฮกเกอร์ 9near อ้างว่ามีข้อมูลคนไทยจํานวนกว่า 55 ล้านคน นั้น นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม หรือ ดีอีเอส กล่าวว่า “เจ้าหน้าที่ตํารวจสามารถระบุตัวและชื่อของแฮกเกอร์ได้แล้ว อยู่ระหว่างการติดตามจับกุมตัวและดําเนินการตามกระบวนการยุติธรรม สําหรับสาเหตุการรั่วของข้อมูลอยู่ระหว่างการหาข้อเท็จจริง”
นายชัยวุฒิ กล่าวต่อว่า ปัจจุบันมีกฎหมาย PDPA ปกป้องข้อมูลส่วนบุคคล ถ้ามีคนร้ายขโมยข้อมูลและนําข้อมูลไปใช้อย่างผิดกฎหมายจะมีโทษ ขณะเดียวกันผู้ที่นําข้อมูลจากคนร้ายนําไปเผยแพร่หรือใช้ต่อจะมีโทษด้วย ฝากเตือนประชาชนให้ระมัดระวังการให้ข้อมูลตนเองกับผู้ที่ไม่รู้จัก
ขณะเดียวกันก็ควรระวังการตั้ง username and password ไม่ควรใช้เลขที่บัตรประชาชนและวันเดือนปีเกิดหรือเบอร์โทรศัพท์ และขอย้ําเตือนว่าเรามีกฎหมายคุ้มครองข้อมูลส่วนบุคคลและลงโทษแฮกเกอร์หลายฉบับ ผู้กระทําความผิดก็จะมีโทษหนัก
รัฐมนตรี ดีอีเอส กล่าว “กระทรวงได้กําชับให้ทุกหน่วยงานยกระดับมาตรฐานการรักษาความปลอดภัยข้อมูลส่วนบุคคล และให้ทําการตรวจสอบและปรับปรุบระบบเทคโนโลยีสารสนเทศ ระบบฐานข้อมูล ปิดช่องโหว่ต่างๆ เพื่อดูแลข้อมูลประชาชนให้ได้มาตรฐานสูงสุด”
ด้านพลอากาศตรี อมร ชมเชย เลขาธิการสํานักงานคณะกรรมการการรักษาความมั่นคงปลอดภัยทางไซเบอร์แห่งชาติ (สกมช.) กล่าวว่า “สําหรับผู้กระทําความผิดกรณีนี้ เป็นทหาร ยศจ่าสิบโท ทั้งนี้ จากข้อมูลชี้ว่าแฮกเกอร์คนนี้เป็นคนมีความรู้ด้านคอมพิวเตอร์”
ส่วน พล.ต.ท.วรวัฒน์ วัฒน์นครบัญชา ผบช.สอท. กองบัญชาการตํารวจสืบสวนสอบสวนอาชญากรรมทางเทคโนโลยี (บช.สอท.) กล่าวว่า “ขณะนี้ยังไม่ทราบวัตถุประสงค์การทํางานของแฮกเกอร์อย่างแน่ชัด ครั้งแรกแฮกเกอร์อ้างว่าจะทําการขายข้อมูล ต่อมาได้ทําการเผยแพร่ข้อมูลของผู้มีชื่อเสียง และทําการในลักษณะข่มขู่ จากนั้นก็มีการให้ข้อมูลในลักษณะดีสเครดิตพรรคการเมืองและหน่วยงานรัฐ”
“ผมเชื่อว่าถ้าได้ผู้กระทําความผิด จะสามารถรู้ถึงเจตนาของผู้กระทําความผิดได้” พล.ต.ท.วรวัฒน์ กล่าว
นายชัยวุฒิ กล่าวในตอนท้าย “โทษที่เกี่ยวข้องกับกรณี 9near จะมีความผิดตาม พรบ. คอมพิวเตอร์ ฯ โทษสูงสุด จําคุก 5 ปี และการนําข้อมูล ส่วนบุคคลไปใช้อย่างผิดกฎหมาย เข้าข่ายผิด พรบ.คุ้มครองข้อมูลส่วนบุคคล อาจถูก จําคุก 1 ปี หรือปรับ 1 ล้าน บาท หรือทั้งจําทั้งปรับ ต่อ 1 กรรม หรือต่อผู้เสียหาย 1 คน ได้ ซึ่งทําให้คนร้ายอาจถูกลงโทษจําคุกเป็น ร้อยปีได้ขึ้นกับข้อเท็จจริง และข้อมูลที่นําไปใช้กระทําผิดกฎหมายหรือเผยแพร่ทําให้ผู้อื่นเสียหาย”
___________________
รัฐบาลไทย-ข่าวทำเนียบรัฐบาล-สธ. จัดพิธีทำบุญสมโภชพระพุทธรูปสำคัญ 77 จังหวัด และรดน้ำขอพรเนื่องในวันสงกรานต์ 2566 เป็นสิริมงคลแก่บุคลากร
วันศุกร์ที่ 7 เมษายน 2566
สธ. จัดพิธีทําบุญสมโภชพระพุทธรูปสําคัญ 77 จังหวัด และรดน้ําขอพรเนื่องในวันสงกรานต์ 2566 เป็นสิริมงคลแก่บุคลากร
กระทรวงสาธารณสุข จัดพิธีทําบุญสมโภชพระพุทธรูปสําคัญประจําจังหวัด 77 จังหวัด และกิจกรรมรดน้ําขอพรผู้อาวุโส เนื่องในวันสงกรานต์ ประจําปี 2566 เสริมความเป็นสิริมงคลแก่บุคลากร และร่วมสืบสานประเพณีไทย ตามแนวคิด “สืบสานสงกรานต์วิถีไทย ร่วมสานใจ สู่สากล”
กระทรวงสาธารณสุข จัดพิธีทําบุญสมโภชพระพุทธรูปสําคัญประจําจังหวัด 77 จังหวัด และกิจกรรมรดน้ําขอพรผู้อาวุโส เนื่องในวันสงกรานต์ ประจําปี 2566 เสริมความเป็นสิริมงคลแก่บุคลากร และร่วมสืบสานประเพณีไทยตามแนวคิด “สืบสานสงกรานต์วิถีไทย ร่วมสานใจ สู่สากล”
วันนี้ (7 เมษายน 2566) ที่ กระทรวงสาธารณสุข จังหวัดนนทบุรี นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานพิธีทําบุญสมโภชพระพุทธรูปสําคัญประจําจังหวัด 77 จังหวัด และกิจกรรมรดน้ําขอพรเนื่องในวันสงกรานต์ ประจําปี 2566 โดยมีคณะผู้บริหาร ข้าราชการ และบุคลากรกระทรวงสาธารณสุข ร่วมพิธี
นายแพทย์โอภาส กล่าวว่า กระทรวงสาธารณสุขมีหน่วยงานอยู่ในส่วนภูมิภาคทั่วทุกจังหวัด จึงมีแนวคิดในการจัดสร้างห้องพระประจํากระทรวงสาธารณสุข เพื่อเป็นที่ประดิษฐานพระพุทธรูปสําคัญประจําจังหวัดต่างๆ ทั้ง 77 จังหวัด ให้บุคลากรกระทรวงสาธารณสุขผู้เป็นพุทธศาสนิกชนได้สักการะบูชาเพื่อความเป็นสิริมงคลและเป็นเครื่องยึดเหนี่ยวจิตใจ โดยได้ถือฤกษ์ดีใกล้ช่วงเทศกาลสงกรานต์ จัดพิธีทําบุญสมโภชพระพุทธรูป พร้อมอัญเชิญพระพุทธรูปทั้งหมดมาประดิษฐาน ณ ห้องพระประจํากระทรวงสาธารณสุข อาคาร 7 ชั้น 8 ตึกสํานักงานปลัดกระทรวงสาธารณสุข ซึ่งหลังจากนี้ จะเปิดให้บุคลากรของกระทรวงสาธารณสุขได้เยี่ยมชมและสักการะต่อไป
นายแพทย์โอภาสกล่าวต่อว่า กระทรวงสาธารณสุขยังได้โอกาสอันเป็นมงคลนี้ จัดกิจกรรมวันสงกรานต์ ประจําปี 2566 ตามแนวคิด “สืบสานสงกรานต์วิถีไทย ร่วมสานใจ สู่สากล” ของรัฐบาล โดยนําคณะผู้บริหาร ข้าราชการ บุคลากรกระทรวงสาธารณสุข สรงน้ําพระพุทธนิรามัยและพระพุทธแสนสุขพุทธปัญญา และรดน้ําขอพรผู้อาวุโสอดีตผู้บริหารกระทรวงสาธารณสุข เพื่อแสดงกตเวทิตา ระลึกถึงคุณงามความดีและพระคุณที่เคยเป็นผู้นําทางด้านนโยบาย ทุ่มเทสติปัญญา ความรู้ ความสามารถ และประสบการณ์ รวมทั้งความเสียสละในการพัฒนาระบบสุขภาพของประเทศไทยจนเจริญก้าวหน้า ซึ่งเป็นสิ่งที่ชาวกระทรวงสาธารณสุขยึดถือปฏิบัติมาอย่างต่อเนื่อง
“วันสงกรานต์ ถือเป็นวันขึ้นปีใหม่ไทย เป็นวันที่ครอบครัว ชุมชน ได้มารวมกันทํากิจกรรมต่างๆ ที่แสดงถึงความรัก ความผูกพัน ความเอื้ออาทรที่มีต่อกัน เป็นประเพณีที่ดีงามสอดคล้องกับวิถีชีวิตของคนไทย ซึ่งสมควรอนุรักษ์ ส่งเสริมและสืบสานให้คงอยู่คู่สังคมไทยไปนานเท่านาน” นายแพทย์โอภาสกล่าว
********************************** 7 เมษายน 2566
รัฐบาลไทย-ข่าวทำเนียบรัฐบาล-ครม. ผ่านร่าง MoU ฉบับใหม่ ด้านธุรกิจและอุตสาหกรรม ไทย - เกาหลีใต้
วันศุกร์ที่ 7 เมษายน 2566
ครม. ผ่านร่าง MoU ฉบับใหม่ ด้านธุรกิจและอุตสาหกรรม ไทย - เกาหลีใต้
.....
ที่ประชุม ครม. (4 เม.ย. 66) เห็นชอบร่างบันทึกความเข้าใจว่าด้วยความร่วมมือระหว่างสํานักงานคณะกรรมการนโยบายเขตพัฒนาพิเศษภาคตะวันออก และสํานักงานส่งเสริมการค้าและการลงทุน แห่งสาธารณรัฐเกาหลี ฉบับใหม่ ซึ่งจะเป็นกรอบความร่วมมือในการส่งเสริมความสัมพันธ์ในด้านธุรกิจ และอุตสาหกรรมระหว่างไทยและเกาหลีใต้ ที่มุ่งสนับสนุนให้เกิดการลงทุน ในพื้นที่ EEC ของไทย โดยเฉพาะอุตสาหกรรมที่ใช้เทคโนโลยีขั้นสูง
.
ขอบเขตความร่วมมือนี้ ทั้งสองฝ่ายจะส่งเสริมภาคเอกชนของทั้ง 2 ประเทศ เข้ามาแสวงหาโอกาสทางธุรกิจ ในเขตพัฒนาพิเศษภาคตะวันออกเพื่อผลประโยชน์ร่วมกัน และแบ่งปันข้อมูลที่เป็นประโยชน์และมีความเป็นปัจจุบัน รวมถึงสนับสนุนโดยตรงแก่บริษัทและโครงการต่าง ๆ
.
นอกจากนี้ ทั้งสองฝ่ายจะส่งเสริมความร่วมมือในอุตสาหกรรมที่ใช้เทคโนโลยีขั้นสูง เช่น ระบบอัตโนมัติและหุ่นยนต์ (automation and robotics) เกษตรกรรมขั้นสูง อุตสาหกรรมเทคโนโลยีชีวภาพ ดิจิทัล การพัฒนา เมืองอัจฉริยะ เป็นต้น โดยบันทึกความร่วมมือดังกล่าว มีผลบังคับใช้ 3 ปี เมื่อทั้งสองฝ่ายมีการลงนามร่วมกัน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บสย. ประกาศเจตนารมณ์นโยบาย No Gift Policy
วันศุกร์ที่ 7 เมษายน 2566
07/04/2566
บสย. ประกาศเจตนารมณ์นโยบาย No Gift Policy
บสย. ยึดมั่นในหลักธรรมาภิบาล ร่วมกันสร้างวัฒนธรรมองค์กรแห่งคุณธรรมและโปร่งใส ต่อต้านการทุจริตคอร์รัปชั่นทุกรูปแบบ
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ยึดมั่นในหลักธรรมาภิบาล ประกาศเจตนารมณ์นโยบาย No Gift Policy จากการปฎิบัติหน้าที่ การบริหารงานด้วยความซื่อสัตย์ ยึดหลักคุณธรรมความโปร่งใส พร้อมด้วยผู้บริหารระดับสูง และพนักงาน บสย. ทุกระดับ ในฐานะเป็นหน่วยงานที่เจ้าหน้าที่ของรัฐทุกคน งดรับของขวัญในทุกเทศกาลและของกํานัลทุกชนิดทั้งก่อนขณะและหลังการปฎิบัติหน้าที่ ที่จะส่งผลให้เกิดการทุจริตและประพฤติมิชอบทั้งในปัจจุบันและอนาคต เพื่อร่วมกันสร้างวัฒนธรรมองค์กรแห่งคุณธรรมและโปร่งใส ต่อต้านการทุจริตคอร์รัปชั่นทุกรูปแบบ ในกิจกรรมการประชุมพนักงานทุกระดับ ครั้งที่ 1/2566 ซึ่งจัดในรูปแบบ Hybrid Meeting มีพนักงาน บสย. เข้าร่วมกว่า 300 คน ณ ห้องประชุมชั้น 21 อาคารชาญอิสสระทาวเวอร์ 2 เมื่อวันที่ 4 เมษายน 2566
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ ดันอินเทอร์เน็ตชุมชน  24,654 แห่ง มุ่งขยายบริการหมู่บ้าน โรงเรียนและโรงพยาบาล ภายใน 3 ปี
วันศุกร์ที่ 7 เมษายน 2566
07/04/2566
รองนายกฯ พลเอก ประวิตรฯ ดันอินเทอร์เน็ตชุมชน  24,654 แห่ง มุ่งขยายบริการหมู่บ้าน โรงเรียนและโรงพยาบาล ภายใน 3 ปี
รองนายกฯ พลเอก ประวิตรฯ ดันอินเทอร์เน็ตชุมชน  24,654 แห่ง มุ่งขยายบริการหมู่บ้าน โรงเรียนและโรงพยาบาล ภายใน 3 ปี
วันนี้ (8 เมษายน 2566) เวลา 10.00 น. ณ มูลนิธิอนุรักษ์ป่ารอยต่อ 5 จังหวัด พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ผ่านระบบ VTC โดยที่ประชุมรับทราบ เรื่องสําคัญประกอบด้วย ผลการดําเนินงานของกองทุนพัฒนาดิจิทัลเพื่อเศรษฐกิจและสังคม รวมทั้งการดําเนินงานของคณะอนุกรรมการและคณะทํางานภายใต้คําสั่งแต่งตั้งของคณะกรรมการบริหารกองทุนฯ ระบบบริหารความเสี่ยง ระบบบริหารจัดการสารสนเทศ และระบบบริหารทรัพยากรบุคคล
ต่อจากนั้น ได้ร่วมพิจารณาและเห็นชอบหลักการการใช้จ่ายเงินตามมาตรา 25 แห่ง พระราชบัญญัติการพัฒนาดิจิทัลเพื่อเศรษฐกิจและสังคม พ.ศ.2560 และพิจารณาอนุมัติโครงการ ตามมาตรา 26 (3) ของสํานักงานคณะกรรมการดิจิทัลเพื่อเศรษฐกิจและสังคมแห่งชาติ โดยอนุมัติ โครงการบริการอินเทอร์เน็ตสาธารณะและบํารุงรักษา โครงข่ายเน็ตชุมชนและส่วนต่อขยายอินเทอร์เน็ตความเร็วสูงเพื่อพัฒนาคุณภาพชีวิต โดยจัดให้มีบริการอินเตอร์เน็ตความเร็วสูงสาธารณะ (WI-FI) ประจําหมู่บ้านในพื้นที่ที่มีการใช้งานจริง จํานวน 24,654 แห่ง และขยายโครงข่ายต่อไปยังโรงเรียน โรงพยาบาลส่งเสริมสุขภาพตําบลและสุขศาลาพระราชทาน จํานวน 1,671 แห่ง มุ่งสนับสนุนชุมชนผู้มีรายได้น้อยและแออัดโดยไม่มีค่าใช้จ่าย และโครงการสนับสนุนอุปกรณ์สําหรับนักเรียนที่ขาดแคลนอุปกรณ์การเรียนออนไลน์ ระดับชั้นมัธยมศึกษาและอาชีวะ ภายใน ปี 69
พร้อมทั้งเห็นชอบ การขอยินยอมขยายผล โครงการพัฒนากลไกการสร้างฐานข้อมูลขนาดใหญ่ของระดับความพร้อมอุตสาหกรรมตามแนวคิด Industry 4.0 เพื่อสนับสนุนการปรับเปลี่ยนโรงงานอุตสาหกรรม ไปสู่อุตสาหกรรม 4.0 และการดําเนินงานเกี่ยวกับการบริหารทุนหมุนเวียน
พลเอก ประวิตรฯ ย้ํา เทคโนโลยีมีการเปลี่ยนแปลงอย่างรวดเร็ว ขอให้ร่วมพิจารณา มุ่งเตรียมความพร้อมสู่แนวโน้มเทคโนโลยีหลักและร่วมกันขับเคลื่อนการเปลี่ยนแปลงให้เร็วขึ้น โดยให้สามารถปรับเปลี่ยนทันเหตุการณ์และเปิดโอกาสให้มีปฏิสัมพันธ์ระหว่างกันได้ตลอดเวลา ทั้งนี้โครงการต่างๆขอให้พิจารณากลั่นกรองให้เป็นไปตามความต้องการของประชาชน ที่มุ่งเสริมสร้างโอกาสและลดความเหลื่อมล้ําการเข้าถึงเทคโนโลยีของชุมชนให้มากขึ้น เพื่อโอกาสและการพัฒนาคุณภาพชีวิตของประชาชนในยุคดิจิทัลให้เร็วขึ้น
รัฐบาลไทย-ข่าวทำเนียบรัฐบาล-PM presents flower offerings in front of King Rama I’s statue on Chakri Day
วันศุกร์ที่ 7 เมษายน 2566
07/04/2566
PM presents flower offerings in front of King Rama I’s statue on Chakri Day
PM presents flower offerings in front of King Rama I’s statue on Chakri Day
Deputy Secretary-General to the Prime Minister and Acting Government Spokesperson Anucha Burapachaisri disclosed that on April 6, 2023, at 1600hrs, Prime Minister and Defense Minister Gen. Prayut Chan-o-cha presented flower offerings in front of King Rama I’s statue on occasion of the Chakri Day at the statue of King Rama I, Phra Phutta Yodfah Bridge. The ceremony was held in remembrance of the First King of Chakri Dynasty.
Upon arrival, the Prime Minister bowed and presented 2 sets of flower offerings in the name of the Prime Minister and on behalf of the cabinet members. He, then, bowed again to complete the ceremony.
In 1919, King Rama VI proclaimed April 6 of each year as “King Phra Phutta Yodfah Chulaloke Maharaj Day” in order for the Thai people to express reverence and remember the benevolences of all the Chakri Kings. April 6, 1782 marks the beginning of Chakri Dynasty and Bangkok, as capital of the nation, when King Rama I ascended to the throne.
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สนับสนุนความเท่าเทียมทางเพศในทุกมิติ ชื่นชมความร่วมมือระหว่าง สสว. กับ องค์การเพื่อสตรีแห่งสหประชาชาติ
วันศุกร์ที่ 7 เมษายน 2566
โฆษกรัฐบาลเผย นายกฯ สนับสนุนความเท่าเทียมทางเพศในทุกมิติ ชื่นชมความร่วมมือระหว่าง สสว. กับ องค์การเพื่อสตรีแห่งสหประชาชาติ
เพื่อความเท่าเทียมทางเพศของสตรีในการประกอบธุรกิจ
วันนี้ (7 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความร่วมมือระหว่าง สํานักงานส่งเสริมวิสาหกิจขนาดกลางและขนาดย่อม (สสว.) กับ องค์การเพื่อสตรีแห่งสหประชาชาติ (UN Women) ในประเด็นความเท่าเทียมทางเพศของสตรีในการประกอบธุรกิจ ทั้งนี้ เชื่อมั่นจะเป็นอีกกลไกเพื่อเพิ่มความเสมอภาคทางเพศ ส่งเสริมสตรีในธุรกิจ
โฆษกประจํานักนายกรัฐมนตรีกล่าวว่า สสว. และ UN Women หารือกําหนดเป้าหมายสร้างความยั่งยืน ทั้งในเรื่องสิ่งแวดล้อม รวมไปถึงเรื่องความเท่าเทียมทางเพศ (gender equality) และความหลากหลาย (diversified) โดยบริษัทขนาดใหญ่กําหนดนโยบายให้โควต้าสําหรับการจัดซื้อจัดจ้างที่เปิดโอกาสให้กลุ่มผู้ประกอบการ SME กลุ่มสตรี และกลุ่มเปราะบาง ได้เข้าร่วม จึงเป็นโอกาสสําหรับผู้ประกอบการไทยที่จะสร้างการเติบโตทางธุรกิจ ซึ่งจากข้อมูลในปัจจุบันปรากฎว่า มีการจัดซื้อจัดจ้างจากธุรกิจที่สตรีเป็นเจ้าของเพียงแค่ร้อยละหนึ่ง
ทั้งสองฝ่ายได้ลงนามบันทึกข้อตกลงความร่วมมือ (MOU) จะร่วมมือกันใน 3 เรื่องหลัก ประกอบไปด้วย 1. การศึกษางานวิจัยร่วมกัน ทบทวนนโยบายที่สร้างสภาพแวดล้อมและสร้างโอกาสความเท่าเทียม ให้กลุ่มผู้ประกอบการสตรี 2. การเชื่อมโยงผู้ประกอบการสตรี เข้ากับผู้ซื้อที่เป็นองค์กรรัฐและเอกชน 3. ส่งเสริมการขยายโอกาสทางการตลาดและสร้างเครือข่ายซัพพลายเออร์ที่มีความหลากหลาย จากการลงนามในข้อตกลงนี้ จะส่งเสริมให้มีการสร้างฐานข้อมูลของสัดส่วนผู้ประกอบการสตรีในไทย นําไปสู่การออกแบบมาตรการ สร้างสภาพแวดล้อมให้เกิดความเท่าเทียม เพิ่มโอกาสทางเศรษฐกิจ และลดความเหลื่อมล้ําทางเพศในการประกอบธุรกิจ โดยเริ่มต้นจากการส่งเสริมกิจกรรมภายใต้โครงการ WE RISE Together
โครงการ WE RISE Together ของ UN Women ในประเทศไทยและเวียดนาม เป็นโครงการ ที่ขยายโอกาสทางการตลาด ให้ผู้ประกอบการสตรีผ่านการสร้างเครือข่ายซัพพลายเออร์ที่หลากหลาย โดยจะกระตุ้นให้ภาครัฐและภาคเอกชนในประเทศไทยและเวียดนาม สามารถนําแนวทางการจัดซื้อจัดจ้างที่มีความเสมอภาคทางเพศ โดยขับเคลื่อนผ่าน 4 ประเด็นหลัก ได้แก่ 1. ระบบนิเวศที่เข็มแข็ง 2. โมเดลและเครือข่ายธุรกิจที่ตอบโจทย์ 3. ผู้ซื้อที่มีศักยภาพยิ่งขึ้น และ 4. โอกาสทางการตลาดที่เท่าเทียมมากขึ้น
“นายกรัฐมนตรี รับทราบและชื่นชมแผนการดําเนินงาน การหารือประเด็นด้านความเท่าเทียมทางเพศของสตรีในการประกอบธุรกิจ ซึ่งความเท่าเทียมทางเพศเป็นประเด็นที่รัฐบาลให้ความสําคัญมาโดยตลอดตามหลักสิทธิมนุษยชน และตามพระราชบัญญัติความเท่าเทียมระหว่างเพศ ตั้งแต่ปี 2558 เชื่อมั่นว่า กลไกที่รัฐบาลกําหนดขึ้น และกลไกจากภาคส่วนต่าง ๆ ที่ได้ร่วมมือกันนั้น ล้วนเป็นส่วนสําคัญที่จะช่วยผลักดันความเท่าเทียมในสิทธิการประกอบธุรกิจ” นายอนุชาฯ กล่าว
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานในพิธีเปิดการฝึกอบรมหลักสูตร “นักบริหารการพัฒนาการเกษตรและสหกรณ์ ระดับกลาง (นบก.)” รุ่นที่ 105
วันศุกร์ที่ 7 เมษายน 2566
รองปลัดกระทรวงเกษตรและสหกรณ์เป็นประธานในพิธีเปิดการฝึกอบรมหลักสูตร “นักบริหารการพัฒนาการเกษตรและสหกรณ์ ระดับกลาง (นบก.)” รุ่นที่ 105
รองปลัดกระทรวงเกษตรและสหกรณ์เป็นประธานในพิธีเปิดการฝึกอบรมหลักสูตร “นักบริหารการพัฒนาการเกษตรและสหกรณ์ ระดับกลาง (นบก.)” รุ่นที่ 105
วันที่ 7 เมษายน 2566 เวลา 09.00 น. ปลัดกระทรวงเกษตรและสหกรณ์มอบหมายให้รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เป็นประธานในพิธีเปิดการฝึกอบรมหลักสูตร “นักบริหารการพัฒนาการเกษตรและสหกรณ์ ระดับกลาง (นบก.)” รุ่นที่ 105 พร้อมบรรยายพิเศษในหัวข้อ “นโยบายของรัฐและกระทรวงเกษตรและสหกรณ์ สู่การบูรณาการภาคการเกษตร” ในวันที่ 7 เมษายน 2566 เวลา 09.00-12.00 น. ผ่านระบบ Zoom Meeting โดยรองปลัดฯ ได้กล่าวเปิดและให้โอวาทแก่ผู้เข้าร่วมอบรมหลักสูตร นบก. รุ่นที่ 105 จํานวน 130 ราย และได้บรรยายถึงกรอบ 5 ยุทธศาสตร์และ 15 นโยบายสําคัญของรัฐมนตรีว่าการกระทรวงเกษตรและสหกรณ์ ประจําปีงบประมาณ พ.ศ. 2566 เพื่อใช้เป็นกรอบในการพัฒนาและแก้ไขปัญหาภาคการเกษตรให้กับเกษตรกร และนํานโยบายไปเชื่อมโยงบูรณาการและการปฏิบัติให้สอดคล้องกับสถานการณ์ ศักยภาพ สภาพปัญหาในแต่ละพื้นที่ โดยเน้นการบูรณาการในภาคการเกษตร ได้แก่ การสร้างการเติบโตอย่างยั่งยืนบนสังคมเศรษฐกิจสีเขียว การสร้างความสมดุลในการใช้ทรัพยากรทางการเกษตร การลดการปล่อยก๊าซเรือนกระจก เช่น ส่งเสริมการหยุดการเผาในพื้นที่การเกษตร ส่งเสริมการปลูกโกโก้นอกพื้นที่ป่า การห้ามทําการเกษตรในพื้นที่ป่าไม้ เป็นต้น การพัฒนาการเกษตรในด้านอุตสาหกรรม การยกระดับศักยภาพการเป็นผู้ประกอบการธุรกิจ การพัฒนาระบบบริหารจัดการน้ําเพื่อการเกษตรทั้งระบบ และการเพิ่มความสามารถในการแข่งขันภาคการเกษตรด้วยเทคโนโลยีและนวัตกรรม นอกจากนี้ ได้ร่วมแลกเปลี่ยนประสบการณ์และข้อคิดเห็นกับผู้เข้าร่วมการฝึกอบรมในประเด็นต่างๆ เช่น การเตรียมความพร้อมของไทยเพื่อรับมือกับกฎหมายว่าด้วยสินค้าที่ปลอดจากการตัดไม้ทําลายป่า (Deforestation-free products) ของสหภาพยุโรป และ การแข่งขันด้านสินค้าการเกษตรของไทยและประเทศผู้ส่งออกในภูมิภาคเอเชียตะวันออกเฉียงใต้ เป็นต้น
รัฐบาลไทย-ข่าวทำเนียบรัฐบาล-​เผยความคืบหน้าประกันรายได้ชาวสวนยาง บอร์ดบริหารโครงการเคาะราคาอ้างอิงแล้ว ด้าน ธ.ก.ส. เตรียมโอนเงินทันทีเมื่อ กยท. ส่งข้อมูลทะเบียนเกษตรกรและพื้นที่เพาะปลูกครบถ้วน
วันศุกร์ที่ 7 เมษายน 2566
07/04/2566
​เผยความคืบหน้าประกันรายได้ชาวสวนยาง บอร์ดบริหารโครงการเคาะราคาอ้างอิงแล้ว ด้าน ธ.ก.ส. เตรียมโอนเงินทันทีเมื่อ กยท. ส่งข้อมูลทะเบียนเกษตรกรและพื้นที่เพาะปลูกครบถ้วน
​เผยความคืบหน้าประกันรายได้ชาวสวนยาง บอร์ดบริหารโครงการเคาะราคาอ้างอิงแล้ว ด้าน ธ.ก.ส. เตรียมโอนเงินทันทีเมื่อ กยท. ส่งข้อมูลทะเบียนเกษตรกรและพื้นที่เพาะปลูกครบถ้วน  ด้านโครงการประกันรายได้ผู้ปลูกข้าว ณ 5 เม.ย. เงินถึงมือชาวนาแล้ว 6.19 หมื่นล้านบาท
วันที่ 7 เมษายน 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ความคืบหน้าของโครงการประกันรายได้เกษตรกรชาวสวนยาง ระยะที่4 หลังจากผ่านการอนุมัติของคณะรัฐมนตรี (ครม.) เมื่อวันที่ 28 ก.พ. 66 วงเงินงบประมาณ 7,566.86 ล้านบาท ล่าสุด เมื่อวันที่ 3 เม.ย. 66 คณะกรรมการบริหารฯ ได้เห็นชอบราคาอ้างอิงในการประกันรายได้ตามชนิดยางและอัตราค่าชดเชยรายได้ สําหรับ 2 เดือน คือ ต.ค.-พ.ย. 65 แล้ว และเมื่อวันที่ 5 เม.ย. คณะกรรมการธนาคารเพื่อการเกษตรและสหกรณ์การเกษตร (ธ.ก.ส.) ก็ได้เห็นชอบให้ธนาคารดําเนินโครงการดังกล่าวแล้ว
ขั้นตอนหลังจากนี้ ธ.ก.ส. จะดําเนินการโอนเงินไปยังเกษตรกรชาวสวนยางทั่วประเทศทันที เมื่อการยางแห่งประเทศไทย(กยท.) ได้จัดส่งข้อมูลการขึ้นทะเบียนพร้อมพื้นที่เพาะปลูกยางของเกษตรกรมาให้ ธ.ก.ส. เรียบร้อยแล้ว ซึ่ง กยท. ได้ระบุข้อมูลเบื้องต้นว่าจะมีเกษตรกรได้ประโยชน์จากโครงการนี้ประมาณ 1.6 ล้านราย ซึ่งเป็นผู้ที่ได้ขึ้นทะเบียนและแจ้งข้อมูลพื้นที่ปลูกยางกับ กยท. ณ วันที่ 30 มิ.ย. 65 พื้นที่เพาะปลูกซึ่งเป็นสวนยางอายุ 7 ปีขึ้นไป ประมาณ 18.18 ล้านไร่
น.ส.ไตรศุลี กล่าวว่า ธ.ก.ส.ยังได้รายงานถึงความคืบหน้าโครงการเกี่ยวกับเกษตรกรผู้ปลูกข้าว 2 โครงการ ล่าสุด มีการโอนเงินเข้าบัญชีผู้ปลูกข้าวแล้วรวม 61,911.47 ล้านบาท ประกอบด้วย 1)โครงการประกันรายได้เกษตรกรผู้ปลูกข้าวปี 65/66 ณ วันที่ 5 เม.ย. 66 โอนเงินชดเชยส่วนต่างราคาตามโครงการแล้ว 25 งวด เป็นเงิน 7,865.47 ล้านบาท มีเกษตรกรได้ประโยชน์ 2,634,758 ครัวเรือน
2) โครงการสนับสนุนค่าบริหารจัดการข้าวและพัฒนาคุณภาพผลผลิตเกษตรกรผู้ปลูกข้าวปี 65/66 หรือโครงการไร่ละ 1,000 บาท ณ วันที่ 5 เม.ย. 66 จ่ายเงินช่วยเหลือสะสมแล้ว 54,046 ล้านบาท มีเกษตรกรได้ประโยชน์ 4,646,640 ครัวเรือน
รัฐบาลไทย-ข่าวทำเนียบรัฐบาล-รมว.ดีอีเอส แต่งตั้งเจ้าหน้าที่ป้องกันภัยไซเบอร์
วันศุกร์ที่ 7 เมษายน 2566
รมว.ดีอีเอส แต่งตั้งเจ้าหน้าที่ป้องกันภัยไซเบอร์
รมว.ดีอีเอส แต่งตั้งเจ้าหน้าที่ป้องกันภัยไซเบอร์
วันนี้ (7 เม.ย. 66 ) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส)เป็นประธานในพิธีแต่งตั้งพนักงานเจ้าหน้าที่ตามพระราชบัญญัติการรักษาความมั่นคงปลอดภัยไซเบอร์ พ.ศ.2562 โดยมี พลอากาศตรี อมร ชมเชย เลขาธิการสํานักงานคณะกรรมการการรักษาความมั่นคงปลอดภัยทางไซเบอร์แห่งชาติ (สกมช.) ร่วมให้การต้อนรับ ณ บมจ.โทรคมนาคมแห่งชาติ
________________